Ηλεκτρονικός εκφοβισμός: Αξιολόγηση και πρόληψη του φαινομένου μεταξύ μαθητών και μαθητριών γυμνασίου:
Creators: name: Καμαριώτης, Θεοχάρης Σταύρου
Publisher: name: Aristotle University of Thessaloniki
Year: 2013
Subjects: Ηλεκτρονικός εκφοβισμός
Ασφαλής χρήση διαδικτύου
Πρόληψη
Cyberbullying
Internet safe use
Prevention

description: Στόχος της έρευνας ήταν η διερεύνηση του φαινομένου του ηλεκτρονικού εκφοβισμού μεταξύ των εφήβων και η αξιολόγηση της αποτελεσματικότητας ενός σχολικού προγράμματος πρόληψης και ευαισθητοποίησης των εφήβων σχετικά με τον ηλεκτρονικό εκφοβισμό και την ασφαλή χρήση του διαδικτύου. Στην έρευνα συμμετείχαν 314 μαθητές/τριες (158 αγόρια και 156 κορίτσια) δημόσιων και ιδιωτικών Γυμνασίων από αστικές περιοχές της Θεσσαλονίκης. Στο παραπάνω δείγμα χορηγήθηκε ερωτηματολόγιο αυτο-αναφοράς, με στόχο την αξιολόγηση του κινδύνου που διατρέχουν οι μαθητές/τριες όταν χρησιμοποιούν τα κινητά τηλέφωνα και κυρίως το διαδίκτυο. Αφού ολοκληρώθηκε η πρώτη μέτρηση, ακολούθησε η παρέμβαση από ειδικά εκπαιδευμένους για το σκοπό αυτό εκπαιδευτικούς και, στη συνέχεια, έπειτα από διάστημα 6 μηνών επαναχορηγήθηκε το ίδιο ερωτηματολόγιο στους/στις ίδιους/ίδιες μαθητές/τριες. Στην εργασία παρουσιάζονται οι μορφές και η συχνότητα των περιστατικών ηλεκτρονικού εκφοβισμού, η σχέση του ηλεκτρονικού με τον παραδοσιακό εκφοβισμό και με διάφορες όψεις της ασφαλούς χρήσης του διαδικτύου, καθώς και ποικίλοι προστατευτικοί παράγοντες και παράγοντες κινδύνου που σχετίζονται τόσο με την ασφαλή χρήση του διαδικτύου όσο και με τον ηλεκτρονικό εκφοβισμό. Σύμφωνα με τα αποτελέσματα, δε βρέθηκαν στατιστικά σημαντικές αλλαγές, πριν και μετά την παρέμβαση ενημέρωσης και ευαισθητοποίησης, στις στάσεις των εφήβων σε ό,τι αφορά την ασφαλή χρήση του διαδικτύου και την άσκηση ηλεκτρονικού εκφοβισμού. Βρέθηκε, ωστόσο, στατιστικά σημαντική αλλαγή στις στάσεις των εφήβων σε ό,τι αφορά την θυματοποίηση. Τα παραπάνω δεδομένα συμβάλλουν στη διερεύνηση του φαινομένου του ηλεκτρονικού εκφοβισμού στην Ελλάδα, καθώς και στην ανάπτυξη αποτελεσματικών προγραμμάτων πρόληψης απέναντι στο φαινόμενο στο σχολικό πλαίσιο.
description: The objective of the current thesis was the study of the phenomenon of cyberbullying among teenagers and the evaluation of a school prevention program about cyberbullying and internet safe use. 314 students (158 boys and 156 girls) from public and private junior high schools of urban districts of Thessaloniki participated in this study. In the above sample, a self-reporting questionnaire was distributed aiming at identifying the risk that students receive by the use of mobile phones and the internet. After the first measurement was completed, an intervention was implemented by trained teachers. Six months later, the students filled the questionnaire for the second time. The present study discusses the forms and frequency of the cyberbullying incidents, the relationship between cyber and traditional bullying and various forms of internet safe use. It also presents varied risk and protective factors related to internet safe use and cyberbullying. Results indicated that there were no statistically significant differences between pre- and post-test scores related to perpetration in cyberbullying and internet safe use. However, there were statistically significant differences in responses about cyberbullying victimization. The above findings contribute in research about the phenomenon of cyberbullying in Greece, as in the development of evidence-based prevention programs against the phenomenon in the school setting.